
Ministru kabineta sēdes protokollēmums

Informatīvais ziņojums "Par Latvijas Tūrisma un pasākumu nozares eksporta veicināšanas stratēģiju līdz 2027.gadam"

· 1. Pieņemt zināšanai iesniegto informatīvo ziņojumu.
· 2. Noteikt, ka Ekonomikas ministrija koordinē Latvijas Tūrisma un pasākumu nozares eksporta veicināšanas stratēģijas līdz 2027.gadam rīcības plānu īstenošanu.
· 3. Ekonomikas ministrijai Latvijas Tūrisma un pasākumu nozares eksporta veicināšanas stratēģijas līdz 2027. gadam rīcības plānos iekļauto aktivitāšu īstenošanu 2024. gadā nodrošināt piešķirto valsts budžeta līdzekļu ietvaros, savukārt jautājumu par papildu nepieciešamo finansējumu 2025.gadam un turpmākajiem gadiem skatīt likumprojekta “Par valsts budžetu 2025. gadam un budžeta ietvaru 2025., 2026. un 2027. gadam" sagatavošanas un izskatīšanas procesā  kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Ja valsts budžeta likumprojekta sagatavošanas procesā papildu valsts budžeta finansējums stratēģijas rīcības plānos iekļauto aktivitāšu īstenošanai netiek piešķirts vai tiek piešķirts daļēji, tad Ekonomikas ministrijai nodrošināt, ka tiek īstenotas tās stratēģijas rīcības plānos paredzētās aktivitātes, kuras var nodrošināt piešķirto valsts budžeta līdzekļu ietvaros un sniedz lielāko atdevi stratēģijā noteikto mērķu sasniegšanā.

